คือเราเป็นประจำเดือนวันที่5ค่ะ เริ่มทานยาคุมวันที่7แล้ววันที่10ก็มีอะไรกันกับแฟนแต่ไม่ได้ป้องกัน หลังจากนั้นก็ทานยาคุมมาตลอดนะคะแต่พอวันที่26กลับบ้านก็ลืมเอายาคุมกลับไปทานด้วย เหลือยาในแผง2เม็ดค่ะ มาวันนี้(30)มีเลือดออกค่ะ แบบนี้จะมีโอกาสท้องหรือเป็นอันตรายมั้ยคะ
สวัสดีค่ะ การใช้ยาคุมแบบแผงรายเดือนนั้นมีประสิทธิภาพสูงมาก หากใช้อย่างถูกต้อง คือกินทุกวันติดต่อกันจนหมดแผง เริ่มกินภายใน 5 วันแรกของการมีประจำเดือนในกรณีนี้ที่เริ่มภายใน 5 วันแรกของการมีประจำเดือน สามารถมีเพศสัมพันธ์ได้ทันที แต่หลังจากนั้นการลืมกินไป 1 เม็ด อาจมีผลต่อประสิทธิภาพของยาได้ แต่ค่อนข้างน้อย ถ้ายังกินยาเม็ดที่เหลือต่อจนครบการมีเลือดออกในช่วงที่กล่าวมา ก็น่าจะเป็นช่วงที่จะต้องมีประจำเดือนอยู่แล้ว ถ้าเริ่มกินยาตั้งแต่วันที่ 7 ค่ะ แนะนำสังเกตอาการก่อนว่าเลือดที่ออกมาว่าลักษณะเหมือนเลือดประจำเดือนหรือไม่ หากออกมาเยอะมากผิดปกติ ปวดหน่วงท้องน้อย อาจมีความผิดปกติอื่นๆหรือเป็นภาวะแทรกซ้อนจากการตั้งครรภ์ได้ ควรไปพบแพทย์เพื่อตรวจเพิ่มเติม และอาจจะต้องยืนยันการตั้งครรภ์ด้วยชุดตรวจครรภ์ทางปัสสาวะก่อนให้แน่ใจว่าไม่ตั้งครรภ์ ค่อยเริ่มยาแผงใหม่นะคะ